30.01.2020

**Comunicat de presă**

**4.004 persoane şi-au găsit un loc de muncă cu sprijinul AJOFM Mehedinți**

**În perioada 01.01.2019–31.12.2019,** ca urmare a implementării Programului Naţional de Ocupare a Forţei de Muncă, prin intermediul AJOFM Mehedinți au fost încadrate în muncă 4.004 persoane, dintre care 1.637 femei.

Din totalul persoanelor ocupate până la data de referință, 2.184 au peste 45 de ani, 696 au vârsta cuprinsă între 35 și 45 de ani, 564 au între 25 și 35 de ani, iar 560 sunt tineri sub 25 de ani (din care 87 tineri NEETs).

În funcţie de rezidenţă, din totalul persoanelor încadrate în muncă, 2.406 provin din mediul urban, iar 1.598 persoane sunt din mediul rural.

Din punct de vedere al nivelului de pregătire al persoanelor pentru care s-a identificat un loc de muncă, cele mai multe persoane au studii liceale (2.039), urmate de cele cu studii gimnaziale (836). Numărul celor cu studii profesionale este de 681, 245 cu studii superioare, 111 cu studii postliceale si 92 cu studii primare.

Din numărul total de persoane care au fost angajate prin intermediul AJOFM Mehedinți, 3.366 persoane fac parte din categoria celor greu sau foarte greu ocupabile. Precizăm că încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

Pentru integrarea pe piaţa muncii, persoanele aflate în căutarea unui loc de muncă înregistrate în baza de date a agenţiei teritoriale pentru ocuparea forţei de muncă în a cărei rază au domiciliul sau reşedinţa beneficiază de pachete personalizate de măsuri active prevăzute de Legea nr 76/2002 privind sistemul asigurărilor pentru şomaj şi stimularea ocupării forţei de muncă, modificată şi completată. Astfel, în intervalul 01.01.2019-31.12.2019, numărul persoanelor care au beneficiat de asistenţă pentru înregistrarea în evidenţă ca persoane aflate în căutarea unui loc de muncă, în vederea asigurării protecţiei sociale privind acordarea indemnizaţiei de şomaj sau cuprinderea în măsuri active, a fost de 11.503 persoane.

Pentru mai multe informații despre activitatea Agenției Județene pentru Ocuparea Forței de Muncă Mehedinți, puteți accesa

https://www.anofm.ro/index.html?agentie=Mehedinti.

Director executiv

Ioan SURU

Consilier superior

Mihail Sorin MARINESCU